19 gadi pirms sākuma

19 gadi pirms sākuma bija latviešu avangarda un elektroniskās mūzikas grupa, kas darbojās no 1988. līdz 1991. gadam.

 Vēsture 
Šī grupa ir dziedātājas un multiinstrumentālistes Ingunas Černovas (Rubenes) projekts (viņa iepriekš jau sadarbojusies ar NSRD), kas tapis kopā ar mūzikas kritiķi Daigu Mazvērsīti un "Dzelteno Pastnieku" dalībniekiem Viesturu Slavu un Ilgvaru Rišķi. Sastāvs sanca kopā, lai sagatavotu programmu dalībai izstādē "Kurmis alā".

Šis projekts ierakstīja albumu, tajā piedalījās arī Uldis Vanags (trompete, sintezators), Uģis Šēriņš (saksofons), Roberts Gobziņš (reps) un Zigmunds Streiķis (sintezatoru). 1988. gadā grupa koncertēja arī Rietumberlīnes avangarda mūzikas festivālā "Transmission" kopā ar tur dzīvojošo latviešu un igauņu izcelsmes ģitāristu Kalli Lāru.#39/100 „19 Gadi Pirms Sākuma” (1988/2005). http://naba.lsm.lv/lv/raksts/zibens-pa-dibenu/39100-19-gadi-pirms-sakuma-19882005.a81787/ 

Turpmāk grupa uzstājās koncertos Anglikāņu baznīcā Rīgā, Ogres muzikālajā saietā "Randiņš", festivālos "Roks par neatkarību" 1989. un 1990. gadā, pēdēja uzstāšanās notika 1991. gada pavasarī Vides aizsardzības kluba festivālā Arkādijas parkā Rīgā.Daiga Mazvērsīte. "19 gadi pirms sākuma" (albuma buklets), 2005.

1989. gadā iznāk grupas albums "19 gadi pirms sākuma" kasetes formātā ar 15 kompozīcijām. 2005. gadā albums tiek pārizdots CD formātā Ingus Baušķenieka ierakstu kompānijā, tajā nedaudz mainīta dziesmu secība un pievienota dziesma "Nakts ir mana zemapziņa", savukārt dziesma "Rudais lauks" atstāta ārpus tā.19 Gadi Pirms Sākuma ‎– 19 Gadi Pirms Sākuma. https://www.discogs.com/19-Gadi-Pirms-S%C4%81kuma-19-Gadi-Pirms-S%C4%81kuma/release/1866115 2017. gadā tas iekļauts mūzikas žurnālista Ulda Rudaka radioraidījumu ciklā "Zibens pa dibenu", kas veltīts 100 visu laiku labākajiem latviešu populārās mūzikas albumiem.

2019. gadā Beļģijā izdota grupas izlase vinila platē ar astoņām dziesmām.

Grupas dziesma „Nakts ir mana zemapziņa” iekļauta izdevniecības „Melodija” Latvijas avangarda grupu izlasē „Ienāc ausīs” (1990).

 Diskogrāfija 
 Albums 
 19 gadi pirms sākuma. Aptuvenās mākslas aģentūra, 1989. (AAA 2010, MC) 
 19 gadi pirms sākuma. Ingus Baušķenieka ieraksti, 2005. (IBCD 205, CD)

 Izlases 
 19 Years Before The Beginning. STROOM (Belgium), 2019. (STRLP-033, LP)
 1988 Archives. First Recordings. Underbed Storage, 2020. (UNST20, MC)

 Koncertieraksts 
 "NSRD" / "19 gadi pirms sākuma", Koncertieraksts Ogrē 11.11.88. T.U.M.S.A., 1990 (T-H-R 08D, MC)

 Dziesmas izlasēs 
 "Nakts ir mana zemapziņa". Ienāc ausīs. Melodija, 1990. (С60 30541 002, LP)
 "Singapūras vējš". Jaunais vilnis: 80tie. Pasadena, 2001. (PAS CD 2001 2, CD)

 Atsauces 

Kategorija:1980. gadu mūzikas grupas
Kategorija:Latvijas elektroniskās mūzikas grupas
Kategorija:Latvijas rokgrupas
Kategorija:Latvijas jaunā viļņa grupas